钦定古今图书集成/明伦汇编/闺媛典/第204卷 > 王舜龙妻祝氏
## 钦定古今图书集成/明伦汇编/闺媛典/第204卷 > 王舜龙妻祝氏

按《海盐县志》：“祝氏，太学生王舜龙妻。性至孝，及笄字，
王姑病，割股疗之，阅三载而寡。遗孤方襁褓，家难频
作，族人争立嗣构讼，鞫者直之，族人亦愧悔。寻遭回
禄，生产几罄，氏拮据训二子德明、尚志，俱列胶庠，家
稍振。尚志、尢笃学好义，扩祭田，建祠庙，设义产，教其
子若孙，俱敦孝友。”